**Hans Esben Gihle** (født 6. mars 1972) er en norsk sanger fra Gjøvik/Toten, for tiden bosatt i Oslo. Han fikk sitt gjennombrudd som en av frontsangerne i Oslo Gospel Choir i 1998, som hadde en rekke tv-opptredener på TV 2. Gihle er kristen.

Sangkarriere
------------

Gihle begynte tidlig å synge, og ble med i sitt første kor som tenåring. Gihle medvirket også på flere utgivelser med gospelkoret Reflex på 90-tallet.

Gihle ga ut sitt første album i 1993, *Big Beauty* (sammen med Stein Johan Grieg Halvorsen). I 1997 fulgte han opp med albumet *The Right Direction*, som resulterte i to single-utgivelser «Put a little love in your Heart»/«Flow over me» og «For Always».

### Oslo Gospel Choir

Gihle ble medlem av Oslo Gospel Choir (OGC) i 1994. Men det var først i 1998 at Gihle ble kjent for alvor, som en av flere solister på deres nyeste album.

Gihle, som synger tenor, er solist på hele to sanger på Oslo Gospel Choirs album *Julenatt* fra 1998): «Julekveldsvise» og «Jeg synger julekvad». Gihle har medvirket på mer enn åtte album med Oslo Gospel Choir.

### Revyartist

I 2009 forsøkte han seg som revyartist i revyen "Tango for to" basert på Alf Prøysens skikkelser, med sambygdingene Inger Lise Rypdal og Viggo Sandvik, som gikk for fulle hus.
Gihle ble belønnet med en nominasjon til Komiprisen 2009 i kategorien årets gjennombrudd.

Gihle har også vært deltager i det populære musikk showet Beat for beat på NRK høsten 2003, sammen med Odd René Andersen, Lisa Nilsson og Torun Eriksen.

### Eurovision Song Contest

I forbindelse med Eurovision Song Contest 2012 i Baku i Aserbajdsjan var Gihle hyret inn for å være bakgrunnskorist for Tooji. I den norske MGP finalen brukte Tooji en forhåndsinnspilt koring, men siden dette ikke er tillatt under den europeiske finalen så engasjerte de Gihle, som selv sier:

> - Jeg vil understreke at jeg ikke er hyret inn for å dubbe Tooji, men for å støtte ham opp. Tooji synger mer enn bra nok selv. Han fortjener all den skryten han kan få.
> 
> 
> Hans Esben Gihle, til VG 
> 
> 

Under showet står Gihle bortgjemt i et mørkt hjørne av scenen, slik at han slipper å danse og kan således konsentrere seg om å synge.

Plateutgivelser
---------------

### Solo

* *Big Beauty* (1993) - Master Music
* *The Right Direction* (1997) - Master Music

### Med Oslo Gospel Choir (utvalg)

* *Gloria* (1996) - BMG Ariola
* *Julenatt* (1998) - Norske Gram
* *Lys imot mørketida* (2011) - Universal Music

Referanser
----------

1. 1 2 3  Oslo Gospel Choir Arkivert 4. februar 2012 hos Wayback Machine. Hans Esben Gihle
2. ↑  Rockipedia[*død lenke*] Hans Esben Gihle
3. ↑  Oslopuls Arkivert 15. oktober 2008 hos Wayback Machine. Tango for to
4. ↑  NRK Varm og munter Tango for to, 13. oktober 2008
5. ↑  TV2 Komiprisen 2009, 19. juni 2009
6. ↑  NRK Beat for Beat - Høsten 2003
7. ↑  ESC Norge[*død lenke*] - Toojis ukjente korist, 15. mai 2012
8. ↑  Oppland Arbeiderblad Synger i Grand Prix, 15. mai 2012
9. 1 2  VG Toojis hemmelige hjelper, 24. mai 2012

Eksterne lenker
---------------

* (en) Hans Esben Gihle på Internet Movie Database Rediger på Wikidata

* (no) Hans Esben Gihle hos Sceneweb Rediger på Wikidata
* (no) totenmusikken.no
* (en) tomorrow artist Arkivert 10. mars 2016 hos Wayback Machine. Hans Esben Gihle offisielle hjemmeside

|  |  |
| --- | --- |
| Oppslagsverk/autoritetsdata | MusicBrainz
 |